CELEX: 62013CN0004
Language: et
Date: 2013-01-02 00:00:00
Title: Kohtuasi C-4/13: Eelotsusetaotlus, mille on esitanud Bundesfinanzhof (Saksamaa) 2. jaanuaril 2013 — Agentur für Arbeit Krefeld — Familienkasse versus Susanne Fassbender-Firman

6.4.2013   
            
            
               ET
            
            
               Euroopa Liidu Teataja
            
            
               C 101/9
            
         Eelotsusetaotlus, mille on esitanud Bundesfinanzhof (Saksamaa) 2. jaanuaril 2013 — Agentur für Arbeit Krefeld — Familienkasse versus Susanne Fassbender-Firman
   (Kohtuasi C-4/13)
   2013/C 101/20
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Vastustaja ja kassatsioonkaebuse esitaja: Agentur für Arbeit Krefeld — Familienkasse
   
      Kaebaja ja vastustaja kassatsioonimenetluses: Susanne Fassbender-Firman
   
      Eelotsuse küsimused
   
   
               1.
            
            
               Kas määruse nr 1408/71 (1) artikli 76 lõiget 2 tuleb tõlgendada nii, et töökohaliikmesriigi pädeval asutusel on määruse nr 1408/71 artikli 76 lõike 1 kohaldamise üle otsustamisel kaalutlusõigus, kui pereliikmete elukohaliikmesriigis ei ole hüvitist taotletud?
            
         
               2.
            
            
               Juhul kui esimesele küsimusele vastatakse jaatavalt, siis millistel kaalutlustel võib perehüvitiste maksmiseks pädev töökohaliikmesriigi asutus kohaldada määruse nr 1408/71 artikli 76 lõiget 1 nii, nagu oleks hüvitised määratud pereliikmete elukohaliikmesriigis?
            
         
               3.
            
            
               Juhul kui esimesele küsimusele vastatakse jaatavalt, siis millises ulatuses on pädeva asutuse kaalutlusotsus kohtulikult kontrollitav?
            
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35), muudetud nõukogu 2. detsembri 1996. aasta määrusega (EÜ) nr 118/97 (EÜT 1997 L 28, lk 1; ELT eriväljaanne 05/03, lk 3).